古決絶詞 二
作者：元稹
朝代：唐

paragraphs: 噫春冰之將泮，何予懷之獨結。
有美一人，於焉曠絕。
一日不見，比一日於三年。
況三年之曠別，水得風兮小而已波。
筍在苞兮高不見節，矧桃李之當春。
競衆人而攀折，我自顧悠悠而若雲。
又安能保君皚皚之如雪，感破鏡之分明，覩淚痕之餘血。
幸他人之既不我先，又安能使他人之終不我奪？
已焉哉！織女別黃姑，一年一度暫相見，彼此隔河何事無。